



**Apstiprinu**

Valsts sekretāra vietnieks

attīstības instrumentu jautājumos

**\_\_\_\_\_\_\_\_\_\_\_\_\_\_\_\_\_**

Sandis Cakuls

Rīgā,\_\_\_\_\_\_\_\_\_\_\_

**VIDES AIZSARDZĪBAS UN REĢIONĀLĀS ATTĪSTĪBAS MINISTRIJAS**

**VADLĪNIJAS**

INFORMATĪVO UN PUBLICITĀTES PASĀKUMU NODROŠINĀŠANAI UN PUBLICITĀTES PASĀKUMU PLĀNA IZSTRĀDEI

EIROPAS SAVIENĪBAS KOHĒZIJAS FONDA UN EIROPAS REĢIONĀLĀS ATTĪSTĪBAS FONDA FINANSĒTO VIDES INVESTĪCIJU PROJEKTU

FINANSĒJUMA SAŅĒMĒJIEM

2007.-2013. GADA FINANŠU PLĀNOŠANAS PERIODĀ

**RĪGA, 2015**

**SATURS**

1. **Ievads 3**
2. **Saistošie normatīvie akti un citi dokumenti 5**
3. **Informatīvo un publicitātes pasākumu veidi (publicitātes līdzekļi)**

**un to īstenošanas kārtība: 6**

**3.1. Informatīvo un publicitātes pasākumu veidi (publicitātes līdzekļi) 6**

# Obligāto informatīvo un publicitātes prasību kopsavilkums **6**

**3.2. Publicitātes līdzekļos obligāti iekļaujamā informācija 8**

# 

**3.3. Informatīvo un publicitātes pasākumu īstenošanas kārtība: 9**

**3.3.1. Preses relīzes un cita informācija plašsaziņas līdzekļiem**

**un sabiedrībai 9**

# Preses relīzes/Informācijas plašsaziņas līdzekļiem veidne KF projektam **10**

# Preses relīzes/Informācijas plašsaziņas līdzekļiem veidne ERAF projektam **11**

**3.3.2. Lielformāta informācijas stendi: 12**

# Lielformāta informācijas stenda (pie ceļiem) veidne KF projektam **14**

# Lielformāta informācijas stenda (pie ceļiem) veidne ERAF projektam **15**

# Būvtāfeles veidne KF projektam (ieteicamais variants) **16**

# Būvtāfeles veidne ERAF projektam (ieteicamais variants) **17**

**3.3.3. Pastāvīgas informācijas plāksnes 18**

3.3.3.1. Informācijas plākšņu vizuālais noformējums

un uz tām atspoguļojamā informācija 18

# Informācijas plāksnes veidne KF projektam **19**

# Informācijas plāksnes veidne ERAF projektam **20**

**3.3.4. Uzlīmes ar Eiropas Savienības simboliku uz kustamajām lietām 21**

# Uzlīmes veidne KF projekta ietvaros **21**

# Uzlīmes veidne ERAF projekta ietvaros **22**

3.3.5. Tīmekļa vietnes vai to sadaļas 22

3.3.6. Preses konferences 23

3.3.7. Plakāti 23

3.3.8. Drukātie materiāli 23

3.3.9. Audiovizuālie materiāli 23

3.3.10. Nelieli reklāmas un prezentācijas materiāli 23

3.3.11. Projekta fotogrāfijas 24

3.3.12. Īpaši pasākumi 24

1. **Informatīvo un publicitātes pasākumu plāna izstrāde un**

**publicitātes atskaites 25**

# Informatīvo un publicitātes pasākumu plāna veidne **26**

# KF vai ERAF projektam

# 

1. **Eiropas Savienības, KF un ERAF logo lietošana 30**

**1.IEVADS**

Vides aizsardzības un reģionālas attīstības ministrijas vadlīnijas informatīvo un publicitātes pasākumu nodrošināšanai un publicitātes pasākumu plāna izstrādei Eiropas Savienības Kohēzijas fonda un Eiropas Reģionālās attīstības fonda finansēto vides investīciju projektu finansējuma saņēmējiem 2007.-2013. gada finanšu plānošanas periodā (turpmāk - vadlīnijas) ir izstrādātas saskaņā ar *Komisijas 2006. gada 8. decembra Regulu (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu 1.daļu „Informācija un publicitāte”.*

Šīs vadlīnijas ir izstrādātas, lai palīdzētu KF un ERAF finansēto projektu finansējuma saņēmējiem veicināt Eiropas Komisijas prasībām atbilstošu informatīvo un publicitātes pasākumu īstenošanu.

Vadlīnijas ietver **minimālās Eiropas Komisijas prasības** finansējuma saņēmējiem attiecībā uz informatīvo un publicitātes pasākumu nodrošināšanu Eiropas Savienības Kohēzijas fonda (turpmāk – KF) un Eiropas Reģionālās attīstības fonda (turpmāk – ERAF) finansētajos projektos, kuru ievērošana ir obligāta visiem KF un ERAF finansējuma saņēmējiem. Tāpat vadlīnijās sniegtas arī **rekomendācijas** komunikācijai par Eiropas Savienību, KF vai ERAF līdzfinansētajiem vides projektiem un papildus minimālajām prasībām aprakstīti arī **ieteicamie** **informatīvie un publicitātes līdzekļi** lielākai projekta atpazīstamības un publicitātes veicināšanai, ko finansējuma saņēmējs var izmantot pēc saviem ieskatiem atkarībā no projekta mēroga, nozīmības un pieejamajiem finanšu u.c. resursiem.

Informatīvo un publicitātes pasākumu īstenošana atbilstoši Eiropas Komisijas prasībām ir viens no pamatnosacījumiem KF un ERAF līdzekļu piešķiršanai. Ja projekta izmaksas pārsniedz 25 milj. eiro, tad par šo pasākumu izpildi ir jāsniedz arī pārskati Eiropas Savienības fondu vadošajā iestādē. Gadījumā, ja tiek konstatēts, ka informatīvie un publicitātes pasākumi nav īstenoti atbilstoši Eiropas Komisijas prasībām vai nepietiekamā apjomā, atbildīgās institūcijas var lemt par attiecīgā projekta realizācijai piešķirto KF vai ERAF līdzekļu atgūšanu.

Vadlīnijās norādītās minimālās publicitātes prasības neierobežo finansējuma saņēmēju īstenot arī citus informatīvos un publicitātes pasākumus. Šādu pasākumu īstenošana tiek uzskatīta par labās prakses piemēru sabiedrības informēšanā par iespējām, ko sniedz Eiropas Savienība un Latvijas valsts kopīgs atbalsts vides projektiem, kā arī par projekta īstenošanas gaitā sasniegtajiem rezultātiem.

Informatīvie un publicitātes pasākumi palīdz nodrošināt Eiropas Savienības atbalsta piešķiršanas un izmantošanas pārskatāmību.

KF un ERAF projektu ietvaros veikto **informatīvo un publicitātes pasākumu** **mērķis** ir veicināt sabiedrības informētību un izpratni par KF un ERAF ieguldījumu Latvijas sociāli ekonomiskajā attīstībā un sabiedriskā labuma radīšanā[[1]](#footnote-1); sniegt informāciju sabiedrībai par Eiropas Savienības līdzfinansētajiem KF un ERAF projektiem, palielināt KF un ERAF līdzfinansēto pasākumu publisko atpazīstamību un atspoguļot Eiropas Savienības un Latvijas valsts lomu šo pasākumu īstenošanā.

**Informatīvo un publicitātes pasākumu mērķauditorija** ir sabiedrība (sociāli, ekonomiski un politiski aktīvie Latvijas iedzīvotāji), informācijas starpnieki (nacionālie un reģionālie plašsaziņas līdzekļi, reģionālie informācijas centri piecos plānošanas reģionos, informācijas sniedzēji par Eiropas Savienības jautājumiem, Latvijas Pašvaldību savienība, Latvijas Lielo pilsētu asociācija, pašvaldības, nevalstiskās organizācijas u.c.), žurnālisti, sabiedriskās domas viedokļu līderi un Eiropas Savienības fondu eksperti, Eiropas Savienības fondu vadībā iesaistītās institūcijas, komersanti, sabiedriskās organizācijas, valsts un pašvaldību iestādes un organizācijas, projektu īstenotāju ekonomiskie un sociālie partneri.[[2]](#footnote-2)

**2. SAISTOŠIE NORMATĪVIE AKTI UN CITI DOKUMENTI**

Informatīvo un publicitātes pasākumu īstenošana notiek saskaņā ar šādiem dokumentiem:

1. Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999;
2. Komisijas 2006. gada 8. decembra Regulu (EK) Nr. 1828/2006, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālo attīstības fondu;
3. 2007.gada 15.februāra Eiropas Savienības struktūrfondu un Kohēzijas Fonda vadības likumu;
4. Ministru kabineta 2011. gada 4. oktobra noteikumiem Nr. 749 **„Kārtība, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem”;**
5. Ministru kabineta 2010. gada 16. februāra noteikumiem Nr. 140 [**"Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā"**](http://www.vidm.gov.lv/lat/finansu_instrumenti/kohez/in_site/tools/download.php?file=files/text/finansu_instrumenti/koh_f/likumd//MKnot_440.doc);[[3]](#footnote-3)
6. Civiltiesisko līgumu/vienošanos par projekta īstenošanu;
7. Šīm vadlīnijām;
8. Finansējuma saņēmēja iekšējiem dokumentiem, piemēram, Iekšējās kontroles sistēmas (IKS) aprakstu un finansējuma saņēmēja izstrādāto projekta informatīvo un publicitātes pasākumu plānu;
9. Eiropas Savienības fondu komunikācijas stratēģiju 2007.-2015.gadam (apstiprināta Eiropas Komisijā 2009. gada 5. janvārī(H2/AR/AS D (2008) 890455)[[4]](#footnote-4);

**3. Informatīvo un publicitātes pasākumu veidi (Publicitātes līdzekļi) un to īstenošanas kārtība**

Saskaņā ar Komisijas regulas Nr. 1828/2006 8.pantu, finansējuma saņēmējs ir atbildīgs par sabiedrības informēšanu par atbalstu, ko tas guvis no ES KF vai ERAF.

**3.1. Informatīvo un publicitātes pasākumu veidi (publicitātes līdzekļi)**

Zemāk esošajā tabulā uzskatāmi parādīts, kādiem projektiem un kādi publicitātes līdzekļi ir obligāti, savukārt, tālāk tekstā plašāk skaidrots, kāda informācija ir jāiekļauj visos publicitātes līdzekļos un aprakstīta informatīvo un publicitātes pasākumu īstenošanas kārtība.

***Obligāto informatīvo un publicitātes prasību kopsavilkums***

|  |  |  |  |  |  |
| --- | --- | --- | --- | --- | --- |
|  | | **Projekta raksturojums** | | | |
| Darbības veids**:** | | **Infrastruktūras finansēšana, uzlabošana un būvniecība** | | **Fizisku objektu, iekārtu iegādes** | |
| Informatīvais un publicitātes līdzeklis: | | Projekti, kuru kopējās izmaksas ir virs EUR 500 000 | Projekti, kuru kopējās izmaksas ir zem EUR 500 000 | Projekti, kuru kopējās izmaksas ir virs EUR 500 000 | Projekti, kuru kopējās izmaksas ir zem EUR 500 000 |
| **Preses relīzes un/vai cita informācija plašsaziņas līdzekļiem un sabiedrībai** | | **Obligāti** | **Obligāti** | **Obligāti** | **Obligāti** |
| **Lielformāta informatīvs stends/plāksne telpās** (projekta īstenošanas laikā) | | **Obligāti** | Ieteicams | Ieteicams | Ieteicams |
| **Pastāvīga informācijas plāksne** (pēc projekta pabeigšanas) | | **Obligāti** | Ieteicams | **Obligāti** | Ieteicams |
| **Uzlīmes uz iegādātajām kustamajām lietām** | | **Obligāti** | **Obligāti** | **Obligāti** | **Obligāti** |
| **Informācija par projektu tīmekļa vietnē** | Ja finansējums saņēmējam tāda//tādas ir | **Obligāti** | **Obligāti** | **Obligāti** | **Obligāti** |
| Ja finansējuma saņēmējam tāda/tādas nav | Ieteicams | Ieteicams | Ieteicams | Ieteicams |
| **Saukļa „Ieguldījums Tavā nākotnē”, ES karoga (ar norādi „Eiropas Savienība”), KF vai ERAF iekļaušana ikvienā projekta publicitātes pasākumā** | | **Obligāti** | **Obligāti** | **Obligāti** | **Obligāti** |
| **Preses konferences** | | Ieteicams | Ieteicams | Ieteicams | Ieteicams |
| **Plakāti** | | Ieteicams | Ieteicams | Ieteicams | Ieteicams |
| **Drukātie materiāli** | | Ieteicams | Ieteicams | Ieteicams | Ieteicams |
| **Audiovizuālie materiāli** | | Ieteicams | Ieteicams | Ieteicams | Ieteicams |
| **Reklāmas un/vai prezentācijas materiāli (suvenīri)** | | Ieteicams | Ieteicams | Ieteicams | Ieteicams |
| **Projekta fotogrāfiju albumi** | | Ieteicams | Ieteicams | Ieteicams | Ieteicams |
| **Īpaši pasākumi** | | Ieteicams | Ieteicams | Ieteicams | Ieteicams |

*Piezīme: Vadlīnijās minētās projekta kopējās izmaksas ir izmaksas ar PVN.*

Tabulā redzams, ka obligāti izmantojamie publicitātes līdzekļi, kas nepieciešami projekta informācijas un publicitātes nodrošināšanai, ietver:

* preses relīzes un citu informāciju plašsaziņas līdzekļiem un sabiedrībai – skat. šo vadlīniju 3.3.1 apakšnodaļu;
* lielformāta informācijas stendus projekta īstenošanas laikā (obligāti tad, ja projekta ietvaros veic infrastruktūras finansēšanas vai būvniecības darbības un šī projekta kopējās izmaksas pārsniedz EUR 500 000 ) – skat. šo vadlīniju 3.3.2 apakšnodaļu;
* pastāvīgas informācijas plāksnes pēc projekta pabeigšanas (obligāti tad, ja projekta ietvaros veic fiziska objekta iegādes, infrastruktūras finansēšanas vai būvniecības darbības un šī projekta kopējās izmaksas pārsniedz EUR 500 000 ) – skat. šo vadlīniju 3.3.3. apakšnodaļu;
* uzlīmes ar Eiropas Savienības simboliku uz projekta ietvaros iegādātajām kustamajām lietām – skat. šo vadlīniju 3.3.4. apakšnodaļu;
* Tīmekļa vietnes vai atsevišķas tīmekļa vietņu sadaļas, kas domātas informēšanai par KF vai ERAF līdzfinansētajiem projektiem (obligāti tad, ja finansējuma saņēmējam ir sava tīmekļa vietnē) – skat. šo vadlīniju 3.3.5. apakšnodaļu;
* Saukļa „Ieguldījums Tavā nākotnē”, ES karoga (ar norādi „Eiropas Savienība”), KF vai ERAF iekļaušana ikvienā projekta publicitātes pasākumā.

Lielākai projekta atpazīstamības un publicitātes veicināšanai, pēc finansējuma saņēmēja ieskatiem atkarībā no projekta mēroga, nozīmības un pieejamajiem finanšu u.c. resursiem, var papildus izmantot arī tādus publicitātes līdzekļus kā:

* preses konferences – skat. šo vadlīniju 3.3.6. apakšnodaļu;
* plakātus – skat. šo vadlīniju 3.3.7. apakšnodaļu;
* dažādus drukātos materiālus – skat. šo vadlīniju 3.3.8. apakšnodaļu;
* audiovizuālos materiālus – skat. šo vadlīniju 3.3.9. apakšnodaļu;
* dažādus reklāmas un reprezentatīvos materiālus (suvenīrus) – skat. šo vadlīniju 3.3.10. apakšnodaļu;
* projektu fotogrāfiju albumus – skat. šo 3.3.11. apakšnodaļu;
* īpašus pasākumus – skat. šo vadlīniju 3.3.12. apakšnodaļu;
* un citus publicitātes līdzekļus, kuru izmantošana ir ieteicama un tiek uzskatīta par labo praksi.

**3.2. Publicitātes līdzekļos obligāti iekļaujamā informācija**

Informējot sabiedrību par atbalstu, ko finansējuma saņēmējs guvis no KF vai ERAF un Latvijas valsts, finansējuma saņēmējam ir jānodrošina šādas informācijas iekļaušana visos informācijas un publicitātes pasākumos un līdzekļos:

1. Eiropas Savienības karogu (lieto kopā ar norādi „Eiropas Savienība”) saskaņā ar Eiropas Komisijas grafiskajiem noteikumiem un atsauci uz Eiropas Savienību, pievienojot tekstu:

“Šo projektu līdzfinansē Eiropas Savienība”;

1. KF logo vai ERAF logo saskaņā ar grafiskajiem noteikumiem un atsauci uz attiecīgo fondu (logo ar pilnu nosaukumu):

„Kohēzijas fonds” – runājot par KF;

„Eiropas Reģionālās attīstības fonds” – runājot par ERAF;

1. saukli:

“Ieguldījums Tavā nākotnē!”;

1. projekta nosaukumu

(nosaukumam jābūt identiskam kā noslēgtajā līgumā/vienošanās par projekta īstenošanu);

1. kā arī sekojošu papildinformāciju:

* **Finansējuma saņēmēja nosaukums,**
* **Projekta tehniskās, administratīvās un finanšu vadības uzraudzību nodrošina LR Vides aizsardzības un reģionālās attīstības ministrija.**

Saskaņā ar Komisijas regulas Nr. 1828/2006 9.pantu, uz nelieliem reklāmas vai prezentācijas objektiem ar ierobežotu laukumu jāattēlo Eiropas Savienības karogs (lieto kopā ar norādi „Eiropas Savienība”). Šādos gadījumos jānodrošina tikai Eiropas Savienības karogs kopā ar norādi „Eiropas Savienība” saskaņā ar Eiropas Komisijas grafiskajiem noteikumiem bez atsauces uz Eiropas Savienību. 2.-5. punktā minētās informācijas atspoguļojums nav obligāts.

Informatīvajos un komunikāciju materiālos, piemēram, publikācijās (bukleti, brošūras, informatīvās vēstules), audiovizuālajos materiālos uz titullapas ietverama skaidra norāde par Eiropas Savienības un atbilstoši arī KF vai ERAF līdzdalību, kā arī Eiropas Savienības un KF vai ERAF logo.

Finansējuma saņēmējam ir jāsniedz informācija par projektu un ar projektu saistītā dokumentācija plašsaziņas līdzekļiem un jebkurai citai ieinteresētai personai pēc tās pieprasījuma. Izņēmums ir informācija, kura uzskatāma par ierobežotas pieejamības informāciju saskaņā ar Informācijas atklātības likumu. Sniegtajā informācijā jānorāda, ka attiecīgo projektu līdzfinansē Eiropas Savienība.

Publikācijās ietverama atsauce uz organizāciju, kas atbild par informācijas saturu, kā arī uz atbildīgo iestādi par attiecīgo pasākumu ieviešanu.

Informatīvajos materiālos jāizmanto pilns teksts Eiropas Savienība, nevis saīsinājums ES.

3.3 Informatīvo un publicitātes pasākumu īstenošanas kārtība

3.3.1. Preses relīzes un cita informācija plašsaziņas līdzekļiem un sabiedrībai

Finansējuma saņēmējam ir jāveicina būtiskāko projekta īstenošanas stadiju un notikumu atspoguļošana plašsaziņas līdzekļos (presē, radio, TV, internetā).

Preses relīze ir operatīvs informācijas nodošanas veids plašsaziņas līdzekļu pārstāvjiem un sabiedrībai ar mērķi bez maksas izplatīt informāciju par jaunumiem vai būtiskākajiem notikumiem projekta uzsākšanas, īstenošanas un pabeigšanas posmos.

Preses relīzes pieņemts izsūtīt elektroniski vienlaicīgi visiem interesējošajiem plašsaziņas līdzekļiem, ziņu aģentūrām u.c. Uz to pamata žurnālisti pēc savas iniciatīvas var sagatavot rakstus, reportāžas, sižetus u.c. publicēšanai/pārraidīšanai citos plašsaziņas līdzekļos. Lai informācija nezaudētu aktualitāti, preses relīzi jāizsūta maksimāli ātrā laikā – ne vēlāk kā dienu pirms plānota pasākuma, pasākuma dienā vai arī, ja tas nav iespējams, ne vēlāk kā 1 - 2 dienas pēc notikuma.

Par būtiskākajiem notikumiem uzskatāmi:

* civiltiesiskā līguma/vienošanās par projekta īstenošanu noslēgšana (projekti ar kopējām izmaksām līdz EUR 500 000 ) vai Eiropas Komisijas lēmuma pieņemšana par lielā projekta apstiprināšanu (projekti ar kopējām izmaksām virs EUR 500 000 )
* iepirkuma līgumu noslēgšana ar projekta izpildītājiem,
* projekta darbu uzsākšana,
* projekta darbu pabeigšana un svarīgāko objektu atklāšana;
* projekta ietvaros sasniegtie rezultāti;
* projekta noslēgums u.tml.

Tāpat finansējuma saņēmējam ir ieteicams nodrošināt regulāru informāciju par projekta īstenošanas gaitu nacionālajos plašsaziņas līdzekļos (ja projekts skar Latvijas sabiedrību kopumā), vai reģionālajā/os (ja projekts tiek realizēts vairākās apdzīvotās vietās vienā reģionā) laikrakstā/-os.

Ieteikumi preses relīzes sagatavošanai:

* preses relīze un jebkurš ziņojums tiek veidots pēc t.s. „6 K” principa, sniedzot atbildes uz 6 jautājumiem: Kas? Kad? Kur? Ko (dara)? Kā? Kāpēc?
* virsrakstā ieteicams iekļaut ne vairāk kā 10 vārdus, tā, lai tiktu atspoguļota preses relīzes būtība;
* rakstot preses relīzi, jāievēro apgrieztā trijstūra forma: pirmais teikums vai rindkopa tiek veidots pēc „6K” principa, savukārt nākošās rindkopas sniedz sīkāku skaidrojumu par jaunumu/notikumu, tā nozīmību un aktualitāti. Noslēdzošā rindkopa sniedz detaļas, kuras jāzina, lai izprastu ziņojuma būtību; šeit var iekļaut arī pamatinformāciju par finansējuma saņēmēju;
* preses relīzes apjoms parasti nepārsniedz 1 lpp.,

# Preses relīzes/informācijas plašsaziņas līdzekļiem veidni KF projektiem skatīt šo vadlīniju **10.lpp.** un ERAF projektiem – **11.lpp.**

# Finansējuma saņēmējs var izmantot ne tikai preses relīzes plašsaziņas līdzekļu un sabiedrības informēšanai, bet arī pats sagatavot rakstus avīzēs, žurnālos, interneta portālos, sižetus TV vai ziņas/raidījumus radio.

# **Preses relīzes/Informācijas plašsaziņas līdzekļiem veidne Kohēzijas fonda projektam**

**

Finansējuma saņēmēja logo

**finansējuma saņēmēja nosaukums**

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Finansējuma saņēmēja kontaktinformācija**

# Preses relīze/Informācija plašsaziņas līdzekļiem

# 20\_\_\_. gada datums. mēnesis

**Virsraksts**

**Šī gada ]datums], Rīgā, Vides aizsardzības un reģionālās attīstības ministrijā starp Vides aizsardzības un reģionālās attīstības ministriju un [līgumslēdzēja puse] tiks*(-a)* parakstīts [līguma veids – piegāžu, būvdarbu, pakalpojumu[ līgums “]līguma nosaukums]”. Līgums tiks īstenots Eiropas Savienības Kohēzijas fonda līdzfinansētā projekta „[projekta nosaukums[” ietvaros.**

Līguma ietvaros paredzēts [piegāžu/pakalpojumu/būvdarbu apjoma īss apraksts].

Līguma kopējās izmaksas ir [summa]lati, no tām [summa] finansē Eiropas Savienība, [summa] iegulda Latvijas valsts, savukārt, [summa] tiek segta no pašvaldības/finansējuma saņēmēja līdzekļiem.

[Īss projekta apraksts, tā mērķis]

[Projekta ieguvumu īss apraksts]

Sīkākai informācijai:

Vārds, uzvārds

Amats

Kontaktinformācija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

projektu „[Projekta nosaukums]” līdzfinansē Eiropas Savienība.

FInansējuma saņēmējs šī projekta ietvaros ir [finansējuma saņēmēja nosaukums].

PROJEKTA ADMINISTRATĪVās, FINANŠU UN TEHNISKās VADĪBas uzraudzību NODROŠINA lr viDES AIZSARDZĪBAS UN REĢIONĀLĀS ATTĪSTĪBAS MINISTRIJA.

***Ieguldījums Tavā nākotnē!***

# **Preses relīzes/Informācijas plašsaziņas līdzekļiem veidne ERAF projektam**



Finansējuma saņēmēja logo



**finansējuma saņēmēja nosaukums**

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Finansējuma saņēmēja kontaktinformācija**

# Preses relīze/ Informācija plašsaziņas līdzekļiem

# 20\_\_\_. gada datums. mēnesis

**Virsraksts**

**Šī gada [datums], Rīgā, Vides aizsardzības un reģionālās attīstības ministrijā starp Vides aizsardzības un reģionālās attīstības ministriju un [līgumslēdzēja puse] tiks*(-a)* parakstīts {līguma veids – piegāžu, būvdarbu, pakalpojumu} līgums “[līguma nosaukums]”. Līgums tiks īstenots Eiropas Reģionālās attīstības fonda līdzfinansētā projekta „[projekta nosaukums]” ietvaros.**

Līguma ietvaros paredzēts [piegāžu/pakalpojumu/būvdarbu apjoma īss apraksts]..

Līguma kopējās izmaksas ir [summa]lati, no tām [summa] finansē Eiropas Savienība, [summa] iegulda Latvijas valsts, savukārt, [summa] tiek segta no pašvaldības/finansējuma saņēmēja līdzekļiem.

[īss projekta apraksts, tā mērķis]

[projekta ieguvumu īss apraksts]

Sīkākai informācijai:

Vārds, uzvārds

Amats

Kontaktinformācija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

projektu „[Projekta nosaukums]” līdzfinansē Eiropas Savienība.

FInansējuma saņēmējs šī projekta ietvaros ir [finansējuma saņēmēja nosaukums].

PROJEKTA ADMINISTRATĪVās, FINANŠU UN TEHNISKās VADĪBas uzraudzību NODROŠINA lr viDES AIZSARDZĪBAS UN REĢIONĀLĀS ATTĪSTĪBAS MINISTRIJA.

***Ieguldījums Tavā nākotnē!***

3.3.2. Lielformāta informācijas stends

Īstenojot investīciju projektus, finansējuma saņēmējs nodrošina lielformāta informācijas stendu izvietošanu projekta īstenošanas laikā darbības veikšanas vietā, ja:

projekta ietvaros veic infrastruktūras finansēšanas vai būvniecības darbības un šī projekta kopējās izmaksas pārsniedz EUR 500 000 .

Nepieciešams izvietot vismaz vienu vai vairākus lielformāta stendus pie galvenajiem ceļiem, iebraucot pilsētā, kurā projekts tiek realizēts (skatīt veidni vadlīniju 14.-15.lpp.);

Lielformāta stendiem jābūt izvietotiem labas redzamības zonā un pieejamiem pēc iespējas plašākai sabiedrībai.

Uz lielformāta informatīvajiem stendiem ir jābūt šādai informācijai:

1. Eiropas Savienības karogam (lieto kopā ar norādi „Eiropas Savienība”) saskaņā ar Eiropas Komisijas grafiskajiem noteikumiem, kā arī KF vai ERAF logo;
2. Atsaucei uz Eiropas Savienību, pievienojot tekstu: „Projektu līdzfinansē Eiropas Savienība”;
3. Paziņojumam, kurā uzsvērta Kopienas intervences vērtība (sauklim): “Ieguldījums Tavā nākotnē!”;
4. Projekta nosaukumam;
5. Finansējuma saņēmēja nosaukumam un logo (pēc Finansējuma saņēmēja ieskatiem);
6. Atbildīgās iestādes nosaukumam.

Logo un tekstuālajai informācijai, kas minēta 1.-4.punktā, jāaizņem vismaz 25% no lielformāta stenda laukuma. Informācijai, kas minētā 1.- 6.punktā kopā jāaizņem vismaz 50% no lielformāta stenda laukuma.

Uz lielformāta stendiem pēc finansējuma saņēmēja ieskatiem, papildus 1.- 4. punktā minētajai informācijai, var norādīt arī citu ar projektu saistītu informāciju, piemēram, projekta finanšu informāciju (Eiropas Savienības atbalsta likme, projekta izmaksas, veicamās darbības, projekta mērķi u.tml.), informāciju par finansējuma saņēmēju, informāciju par būvuzņēmēju u.c.

Ja uz lielformāta informācijas stendiem papildus tiek iekļauta arī projekta finanšu informācija, tad jāņem vērā, ka projekta īstenošanas laikā, finanšu korekciju rezultātā, var rasties situācija, kad sākotnēji plānotās un apstiprinātās projekta izmaksas mainās un tādējādi jāmaina arī uz stenda norādītā informācija, kas var radīt papildu izdevumus.

Tādējādi rekomendējam uz lielformāta informācijas stendiem papildus 1.- 6. punktā minētajai informācijai norādīt tikai tādu informāciju, kas projekta īstenošanas laikā nebūtu jāmaina, vai arī paredzēt vietu vai paņēmienu informācijas nomaiņai.

Vides aizsardzības un reģionālās attīstības ministrija ir izstrādājusi paraugus lielformāta stendiem, kas ir jāizvieto projekta īstenošanas laikā.

Lielformāta stendu (skatīt veidnes vadlīniju 14.-15. lpp.), kas jāizvieto pie galvenajiem ceļiem, iebraucot pilsētā/pagastā, kurā notiek projekta īstenošana.

Lielformāta stendi (pie ceļiem) ir jāizvieto ne vēlāk kā 90 dienu laikā pēc civiltiesiskā līguma vai vienošanās par projekta īstenošanu noslēgšanas.

Tā kā katrā objektā, kur notiek būvdarbi projekta īstenošanai ir jāizvieto norādes par būvdarbu veikšanu, saskaņā ar Ministru kabineta 2003. gada 25. februāra noteikumiem Nr.92. „Darba aizsardzības prasības , veicot būvdarbus” 46.1 punktā minēto: „…būvlaukuma apkārtnē un uz tā robežas vai nožogojuma izvieto skaidri saredzamas un atpazīstamas norādes par būvdarbu veikšanu”, tad arī uz šīm norādēm obligātas ir visas publicitātes prasības.

Visos gadījumos uz norādēm par būvdarbu veikšanu (stendi, planšetes, plakāti, būvtāfeles – turpmāk - būvtāfele) noteikti ir jāizvieto arī visa tā informācija, kas obligāti iekļaujama lielformāta stendā.

Šai būvtāfelei par paraugu ieteicams izmantot vadlīniju veidni, ievietojot nepieciešamo informāciju par būvdarbu veikšanu veidnes sadaļā „Visa nepieciešamā informācija, kas jāizvieto objektā, kur notiek būvdarbi projekta īstenošanai un kas noteikti jāizvieto būvtāfelē pēc būvniecības normatīvajiem aktiem” (skat. vadlīniju 16. -17.lpp.)

Stendiem un to saturam ir jābūt labi pārredzamam, informācijai skaidri salasāmai, kā arī stendus ieteicams izgatavot atbilstoši veidnēm.

**Ieteicamais minimālais izmērs: 1500 x 1000 mm.**

Ja finansējuma saņēmējs, kuram informācijas stenda uzstādīšana nav obligāta, tomēr izlemj to uzstādīt, tam jābūt noformētam atbilstoši šajās vadlīnijās aprakstītajam un ieteicams to saskaņot ar Vides aizsardzības un reģionālās attīstības ministrijas Investīciju uzraudzības departamenta Projektu uzraudzības nodaļas attiecīgā projekta koordinatoru.

Lielformāta stendu noņem ne vēlāk kā sešus mēnešus pēc projekta pabeigšanas un aizstāj ar pastāvīgu informācijas plāksni (skat. šo vadlīniju 3.3.3. apakšnodaļu).

***Lielformāta stenda veidne KF projektam***

|  |
| --- |
| **Šo projektu līdzfinansē Eiropas Savienība**  ***Ieguldījums Tavā nākotnē!***  **Projekta administratīvās, finanšu un tehniskās vadības uzraudzību nodrošina:**  cid:image001.jpg@01D04471.B4D62270  **Finansējuma saņēmējs:**  **Nosaukums un logo**  **PROJEKTA precīzs nosaukums**        **Cita informācija pēc finansējuma saņēmēja izvēles un nepieciešamības** |

***Lielformāta informācijas stenda***

***(pie ceļiem) veidne***

***KF projektam***

***(Ieteicamais minimālais izmērs 1500x1000 mm0***

***Lielformāta stenda veidne ERAF projektam***

|  |
| --- |
| **logo.JPGERAF logo**  .      **PROJEKTA precīzs nosaukums**    **Šo projektu līdzfinansē Eiropas Savienība**  ***Ieguldījums Tavā nākotnē!***  **Cita informācija pēc finansējuma saņēmēja izvēles un nepieciešamības**  **Projekta administratīvās, finanšu un tehniskās vadības uzraudzību nodrošina:**  cid:image001.jpg@01D04471.B4D62270  **Finansējuma saņēmējs:**  **Nosaukums un logo** |

***Būvtāfeles veidne KF projektam (ieteicamais variants)***

|  |  |
| --- | --- |
| **logo.JPG**  **PROJEKTA precīzs nosaukums**   |  | | --- | | **Visa nepieciešamā informācija, kas jāizvieto objektā, kur notiek būvdarbi projekta īstenošanai un kas noteikti jāizvieto būvtāfelē pēc būvniecības normatīvajiem aktiem**  **Šo projektu līdzfinansē Eiropas Savienība**  ***Ieguldījums Tavā nākotnē!*** |   Finansējuma saņēmējs:  **Nosaukums un logo**  **Projekta administratīvās, finanšu un tehniskās vadības uzraudzību nodrošina:**  cid:image001.jpg@01D04471.B4D62270  **Cita informācija pēc finansējuma saņēmēja izvēles un nepieciešamības** |

***Būvtāfeles veidne ERAF projektam (ieteicamais variants)***

|  |  |
| --- | --- |
| **logo.JPGERAF logo**  **PROJEKTA precīzs nosaukums**   |  | | --- | | **Visa nepieciešamā informācija, kas jāizvieto objektā, kur notiek būvdarbi projekta īstenošanai un kas noteikti jāizvieto būvtāfelē pēc būvniecības normatīvajiem aktiem**  **Šo projektu līdzfinansē Eiropas Savienība**  ***Ieguldījums Tavā nākotnē!*** |   Finansējuma saņēmējs:  **Nosaukums un logo**  **Projekta administratīvās, finanšu un tehniskās vadības uzraudzību nodrošina:**  cid:image001.jpg@01D04471.B4D62270  **Cita informācija pēc finansējuma saņēmēja izvēles un nepieciešamības** |

3.3.3. Pastāvīgas informācijas plāksnes

Ne vēlāk kā 6 mēnešu laikā pēc projekta pabeigšanas finansējuma saņēmējs nodrošina lielformāta informācijas stendu nomaiņu ar pastāvīgām informācijas plāksnēm projekta īstenošanas vietās, ja:

projekta ietvaros veic fiziska objekta iegādes, infrastruktūras finansēšanas vai būvniecības darbības, un šī projekta kopējās izmaksas pārsniedz EUR 500 000 .

Šādas plāksnes jāizvieto vietās vai pie objektiem, kuri ir pieejami plašai sabiedrībai, piemēram:

* pie finansējuma saņēmēja administratīvās ēkas;
* pie objekta, kur pastāvīgi uzturas darbaspēks;
* pie pašvaldības administratīvās ēkas u.tml.

3.3.3.1. Informācijas plākšņu vizuālais noformējums un uz tām atspoguļojamā informācija

Uz informācijas plāksnēm ir jānorāda šāda informācija:

1. Eiropas Savienības karogs (lieto kopā ar norādi „Eiropas Savienība”) saskaņā ar Eiropas Komisijas grafiskajiem noteikumiem;
2. KF vai attiecīgi ERAF logo un atsauce uz attiecīgo fondu („Kohēzijas fonds” – runājot par KF; „Eiropas Reģionālās attīstības fonds” – runājot par ERAF);
3. Atbildīgās iestādes (Vides aizsardzības un reģionālās attīstības ministrijas) logo;
4. Finansējuma saņēmēja nosaukums un logo (pēc Finansējuma saņēmēja ieskatiem);
5. Projekta nosaukums;
6. Atsauce uz Eiropas Savienību, pievienojot tekstu: „Projektu līdzfinansēja Eiropas Savienība”;
7. Sauklis- “Ieguldījums Tavā nākotnē!”;
8. KF vai ERAF logo, ES karogam un tekstuālajai informācijai, kas minēta 1.,2.,5.,6.,7. punktā, jāaizņem vismaz 25% no informācijas plāksnes laukuma. Informācija, kas minēta 1.- 7.punktā kopumā jāaizņem vismaz 50% no informācijas plāksnes laukuma.

Uz informācijas plāksnēm var papildus norādīt projekta kopējo faktisko (reālo) izmaksu summu, izvietot informāciju par finansējuma saņēmēju, kā arī jebkuru citu informāciju pēc nepieciešamības un finansējuma saņēmēja ieskatiem.

Informācijas plāksnei jābūt labi redzamai un pietiekami lielai. Minimālais informācijas plāksnes izmērs ir A4 formāts (200 x 300 mm)

Ja finansējuma saņēmējs, kuram informācijas plāksnes uzstādīšana nav obligāta, tomēr izlemj to uzstādīt, tai jābūt noformētai atbilstoši šajās vadlīnijās aprakstītajam.

Informācijas plāksnes veidni KF projektiem skatīt šo vadlīniju **19.lpp**., savukārt ERAF projektiem – **20.lpp.**

***Informācijas (piemiņas) plāksnes veidne KF projektam***

****

**Finansējuma saņēmēja nosaukums un logo**



**PROJEKTA NOSAUKUMS**

**Šo projektu līdzfinansēja Eiropas Savienība**

***Ieguldījums Tavā nākotnē!***

***Informācijas (piemiņas) plāksnes veidne ERAF projektam***

****



**Finansējuma saņēmēja nosaukums un logo**

**PROJEKTA NOSAUKUMS**

**Šo projektu līdzfinansēja Eiropas Savienība**

***Ieguldījums Tavā nākotnē!***

3.3.4. Uzlīmes ar Eiropas Savienības simboliku uz kustamajām lietām

Finansējuma saņēmējs nodrošina uzlīmes ar Eiropas Savienības logo (karogu, ar norādi „Eiropas Savienība”), attiecīgā ES fonda logo (KF vai ERAF logo), kā arī saukli „Ieguldījums Tavā nākotnē”. Uzlīmes norāda, ka konkrētais priekšmets ir iegādāts par KF vai ERAF līdzekļiem un tās jānodrošina uz projekta ietvaros iegādātajām kustamajām lietām (iekārtām, transporta līdzekļiem u.tml.).

Ja uz uzlīmēm norāda arī finansējuma saņēmēja vai citu projektā iesaistīto partneru logo, tad Eiropas Savienības (lieto kopā ar norādi „Eiropas Savienība”), KF vai ERAF logo ir jābūt vienlīdz lieliem attiecībā pret finansējuma saņēmēja logo un citiem logo.

Uzlīmju izmēram jābūt proporcionālam attiecībā pret priekšmeta izmēru tā, lai uz priekšmeta skaidri varētu saskatīt uzlīmē norādīto informāciju.

Uzlīmes veidne KF projekta ietvaros

**Līdzfinansē Eiropas Savienība**

*Ieguldījums Tavā nākotnē!*



Finansējuma saņēmēja nosaukums un

logo



Uzlīmes veidne ERAF projekta ietvaros

**Līdzfinansē Eiropas Savienība**

*Ieguldījums Tavā nākotnē!*

**Provided with the support of the European Union**

Finansējuma saņēmēja nosaukums un

logo



3.3.5. Tīmekļa vietnes vai to sadaļas

Finansējuma saņēmējs var veidot tīmekļa vietni, lai atspoguļotu informāciju par projekta īstenošanu un par Eiropas Savienības un Latvijas valsts ieguldījumu.

Finansējuma saņēmējiem, kas īsteno KF vai ERAF līdzfinansētos projektus un kuriem jau ir izveidota sava tīmekļa vietnē, šajās vietnēs ir jāatspoguļo konkrētā projekta īstenošanas gaita, projekta nosaukums, kopējās izmaksas un izpildes termiņi, kā arī cita informācija pēc finansējuma saņēmēja ieskatiem un nepieciešamības projekta publicitātei un atpazīstamībai, ievērojot visas publicitātes prasības. Tāpat ieteicams ievietot aktuālo informāciju, kas domāta fiziskām (vietējiem iedzīvotājiem) un juridiskām personām par projekta īstenošanas laikā radītām neērtībām, paskaidrojot iemeslus un norādot termiņus (piem.: slēgtas ielas, notiek darbi u.c.).

Informācijas aktualizēšana par projekta īstenošanas procesu savā tīmekļa vietnē finansējuma saņēmējam jānodrošina ne retāk kā reizi trijos mēnešos.

Tīmekļa vietnēs par KF vai ERAF projektiem jābūt atsaucei uz Eiropas Savienības ieguldījumu, Eiropas Savienības logo (karogs), KF vai ERAF logo.

3.3.6. Preses konferences

Gadījumos, kad projekta kopējās izmaksas pārsniedz EUR 500 000 (t.s. „lielie projekti”), var organizēt preses konferenci, informējot par būtiskākajām projekta īstenošanas stadijām/ notikumiem, taču tas nav obligāti.

***3.3.7. Plakāti***

Finansējuma saņēmējs var izvietot plakātus sabiedriskās vietās ar informāciju par projektu (piemēram, atbildīgās iestādes ēkās, kur atrodas projekta izpildītāji vai finansējuma saņēmēji).

3.3.8. Drukātie materiāli

Finansējuma saņēmējs var izdot dažādus informatīvos un komunikācijas materiālus, piemēram, konferenču un semināru materiālus, informatīvos izdevumus, bukletus, skrejlapas, katalogus, ziņu/informācijas lapas, iekšējās avīzes, pārskatus, e - izdevumus u.c.

Skrejlapās iekļauj faktus un pamatinformāciju, kā arī norādes par to, kur var atrast vairāk informācijas. Bukletos iekļauj detalizētāku informāciju, uzsverot kontekstu. Ziņu/informācijas lapas raksturo to regularitāte, un tās var izmantot, lai informētu par darbības progresu un jaunumiem.

Publikācijās jāietver aktuālā informācija par projektu, atsauces uz organizāciju, kas atbildīga par informācijas saturu, tās kontaktinformācija, kā arī atsauces uz atbildīgo iestādi, kas ievieš attiecīgos pasākumus.

3.3.9. Audiovizuālie materiāli

Finansējuma saņēmējs var sagatavot dažādus audiovizuālos materiālus, piemēram, CD/DVD, kasetes, videofilmas, interaktīvas flash prezentācijas u.c.

3.3.10. Nelieli reklāmas un prezentācijas materiāli

Saskaņā ar Komisijas regulas Nr. 1828/2006 9.pantu, uz nelieliem reklāmas vai prezentācijas materiāliem (t.sk. suvenīriem) ar ierobežotu laukumu jāattēlo Eiropas Savienības logo (karogs ar norādi „Eiropas Savienība”).Uz nelieliem reklāmas vai prezentācijas materiāliem KF un ERAF logo ar pilnu nosaukumu, kā arī saukļa „Ieguldījums Tavā nākotnē!” attēlošana nav obligāta.

3.3.11. Projekta fotogrāfijas

Rekomendējam finansējuma saņēmējam veidot fotogrāfiju albumus/galerijas, kas ir noderīgs komunikācijas materiāls un ko var izmantot, lai dokumentētu projekta progresu un notikumus, kas saistīti ar projekta īstenošanu.

3.3.12. Īpaši pasākumi

Finansējuma saņēmējs var īstenot arī papildu informatīvos pasākumus, piemēram, piedalīties un/vai organizēt informatīvus seminārus, konferences, izstādes, prezentācijas, koncertus, masu mediju un citu interesentu vizītes/ekskursijas uz projekta īstenošanas vietām, informācijas/atvērto durvju dienas u.c., sniedzot informāciju par projektu un tādējādi nodrošinot papildus projekta atpazīstamības un publicitātes iespējas.

Ja Finansējuma saņēmējs nolēmis izmantot kā projekta publicitātes materiālu publicitātes pasākumus, kuri minēti šo vadlīniju 3.3.7. –3.3.9., 3.3.11. - 3.3.12. punktos, tad attiecīgajam pasākumam piemērotā veidā un vietā jābūt skaidrai norādei par Eiropas Savienības līdzdalību, kā arī Eiropas Savienības logo (lieto kopā ar norādi „Eiropas Savienība”), KF vai ERAF logo.

4. Informatīvo un publicitātes pasākumu plāna izstrāde un publicitātes atskaites

Ja projekts apstiprināts ierobežotas projektu iesniegumu atlases ietvaros, ievērojot minimālās publicitātes prasības un projekta iesnieguma publicitātes sadaļā paredzēto, finansējuma saņēmējs izstrādā projekta informatīvo un publicitātes pasākumu plānu attiecībā uz **visu projekta norises laiku** un **30 dienu laikā** pēc civiltiesiskā līguma/vienošanās par projekta īstenošanu stāšanās spēkā iesniedz to saskaņošanai Vides aizsardzības un reģionālās attīstības ministrijā.

Finansējuma saņēmējam informatīvo un publicitātes pasākumu plānu ieteicams izstrādāt saskaņā ar Vides aizsardzības un reģionālās attīstība ministrijas izstrādāto formu (**skat. šo vadlīniju 26.lpp. –** turpmāk – plāna forma). Finansējuma saņēmējs plāna formā aizpilda tās sadaļas, kuras viņš **reāli** plāno pildīt un kuras iekļautas projekta iesniegumā, nodrošinot vismaz minimālās publicitātes prasības projekta īstenošanas un pēcieviešanas uzraudzības laikā.

Ja projekts apstiprināts ierobežotas projektu iesniegumu atlases ietvaros, izmaiņas plānā finansējuma saņēmējs saskaņo ar Vides aizsardzības un reģionālās attīstības ministriju pirms attiecīgo pasākumu realizācijas.

Ja projekts apstiprināts ierobežotas projektu iesniegumu atlases ietvaros, tad saskaņā ar civiltiesisko līgumu/vienošanos par projekta īstenošanu pēc projekta pirmā iepirkuma līguma noslēgšanas finansējuma saņēmējs **reizi ceturksnī līdz nākamā mēneša 15.datumam**, sagatavo un iesniedz Vides aizsardzības un reģionālās attīstības ministrijā **pārskatu par projekta ieviešanu, kurā iekļauta arī sadaļa par veiktajiem informatīvajiem un publicitātes pasākumiem**. Šim pārskatam jāpievieno arī informatīvo un publicitātes materiālu kopijas. Informāciju pārtrauc sniegt pēc visu maksājumu veikšanas projektu izpildītājiem projekta ietvaros.

Ja projekts apstiprināts ierobežotas projektu iesniegumu atlases ietvaros un tā kopējās izmaksas pārsniedz EUR 500 000 (t.s. lielais projekts), tad finansējuma saņēmējs ne retāk kā **divas reizes gadā** **pēc Vides aizsardzības un reģionālās attīstības ministrijas pieprasījuma divu nedēļu laikā** sagatavo **lielā projekta uzraudzības ziņojumu** atbilstoši Latvijas Republikas normatīvajos tiesību aktos paredzētajai veidlapai, **kurā ir iekļauta arī sadaļa par veiktajiem informatīvajiem un publicitātes pasākumiem**. Šim pārskatam jāpievieno arī informatīvo un publicitātes materiālu kopijas.

**Apstiprināšanas datums un paraksts**

***(Paraksta un apstiprina finansējuma saņēmēja paraksta tiesīgā amatpersona)***

***KF vai ERAF projekta informācijas un publicitātes pasākumu plāna veidne***

****

Finansējuma saņēmēja logo un/vai nosaukums

**Informatīvo un publicitātes pasākumu plāns\***

**[norādīt projekta numuru un nosaukumu]**

| **Notikums**  **projekta ietvaros** | **Informatīvie un publicitātes pasākumi** | | **Termiņš vai biežums, mērķauditorija** | **Atbildīgā persona** | **Piezīmes un komentāri par izpildi**  **(pasākums, datums un atbildīgās personas paraksts)** |
| --- | --- | --- | --- | --- | --- |
| **Projekta uzsākšanas posms:** | | | | | |
| Projekta uzsākšana | Informatīvo un publicitātes pasākumu plāna izstrāde un iesniegšana Vides aizsardzības un reģionālās attīstības ministrijā apstiprināšanai.  [Plānu jāizstrādā 30 dienu laikā pēc civiltiesiskā līguma/vienošanās par projektu stāšanās spēkā] | | Projekta uzsākšanas datums:  [Jānorāda uzsākšanas datums] | Finansējuma saņēmējs  [Jānorāda finansējuma saņēmēja nosaukums, par publicitāti atbildīgais darbinieks, amats un kontaktinformācija] | [Norādīt plāna apstiprināšanas datumu] |
| **Projekta īstenošanas posms:** | | | | | |
| Būtiskāko projekta īstenošanas stadiju un notikumu atspoguļojums:   * Projekta laikā noslēgtie līgumi, to realizācija un gaita, svarīgāko objektu atklāšanas u.tml.   [šajā sadaļā var sīkāk precizēt konkrētos notikumus] | Preses relīzes/  informācija plašsaziņas līdzekļiem | | Ne vēlāk kā dienu pirms plānota notikuma/pasākuma  vai notikuma/pasākuma dienā,  vai arī, ja tas nav iespējams, ne vēlāk kā 2 dienas pēc notikuma.  Mērķauditorija: [norādīt] | Finansējuma saņēmējs |  |
| Publikāciju un informācijas veidi plašsaziņas līdzekļos (pēc Finansējuma saņēmēja iniciatīvas un iespējām) : | | | Finansējuma saņēmējs |  |
| Plašsaziņas līdzekļa veids | Plašsaziņas līdzekļa nosaukums |  |
| Prese: | [Jānorāda, kur plānots sniegt informāciju, precizējot konkrētā preses izdevuma – avīzes, žurnāla – nosaukumu]; | Gadījumos, kad tiek realizēta kāda no projekta komponentēm vai aktuāla informācija par projektu/tiem.  Mērķauditorija: [norādīt] |
| Radio: | [Jānorāda, kur plānots sniegt informāciju, precizējot konkrētās radio stacijas nosaukumu]; | adījumos, kad tiek realizēta kāda no projekta komponentēm vai aktuāla informācija par projektu/tiem.  Mērķauditorija: [norādīt] |
| Internets/Finansējuma saņēmēja tīmekļa vietnes : | [Jānorāda, kur plānots sniegt informāciju, precizējot konkrētā interneta avota nosaukumu un adresi]; | Tīmekļa vietņu aktualizācija jāveic ne retāk kā reizi trīs mēnešos  Mērķauditorija: [norādīt] |
| TV: | [Ja plānots, jānorāda, kur plānots sniegt informāciju, precizējot konkrētās TV programmas nosaukumu; Ja nav plānots, norāda „Nav plānots] | Gadījumos, kad tiek realizēta kāda no projekta komponentēm vai aktuāla informācija par projektu/tiem.  Mērķauditorija: [norādīt] |
|  | Lielformāta informatīvo stendu uzstādīšana, ievērojot publicitātes prasības  [iekļaut plānā šo sadaļu tad, ja projekta kopējās izmaksas pārsniedz 500 000 EUR un projektu veido infrastruktūras finansēšanas vai būvniecības darbības]  Šo stendu uzturēšana un aktualizācija. | | Uzstādīšana:   * Pie ceļiem - ne vēlāk 90 dienu laikā pēc civiltiesiskā līguma vai vienošanās par projekta īstenošanu noslēgšanas; * Pie objektiem - ne vēlāk kā 45 dienu laikā pēc būvatļaujas izsniegšanas dienas.   Uzturēšana un aktualizācija: Pēc nepieciešamības projekta īstenošanas laikā  Mērķauditorija: [norādīt] | Finansējuma saņēmējs |  |
| Uzlīmju nodrošināšana uz iegādātajām kustamajām lietām | | Obligāti uz visām iegādātajām kustāmajām lietām. | Finansējuma saņēmējs vai Atbildīgā iestāde, ja veikta centralizēta uzlīmju iegāde |  |
| Kontaktu uzturēšana ar sabiedrību, atbildot uz plašsaziņas līdzekļu un iedzīvotāju iesūtītajiem jautājumiem par projektu | | Projekta īstenošanas laikā | Finansējuma saņēmējs |  |
| Informatīvo un komunikācijas materiālu sagatavošana un izdošana  [ja plānots, precizēt materiāla veidu] | | Pēc nepieciešamības  Mērķauditorija: [norādīt] | Finansējuma saņēmējs |  |
| Īpašu pasākumu organizācija un/vai dalība tajos, lai informētu par projektu  [ja plānots, norādīt, kādus pasākumus plānots organizēt un/vai kādos piedalīties] | | Pēc nepieciešamības  Mērķauditorija: [norādīt] | Finansējuma saņēmējs |  |
| Citi informatīvie un publicitātes pasākumi  [ja plānoti, precizēt, kādi tieši] | | Pēc nepieciešamības  Mērķauditorija: [norādīt] | Finansējuma saņēmējs |  |
| **Projekta pabeigšanas posms:** | | | | | |
| Projekta pabeigšana | Preses relīze/informācija plašsaziņas līdzekļiem | | Gala maksājuma saņemšanas dienā vai nākamajā dienā  Mērķauditorija: [norādīt] | Finansējuma saņēmējs |  |
| Piemiņas plāksnes uzstādīšana, ievērojot publicitātes prasības [iekļaut plānā šo sadaļu tad, ja projekta kopējās izmaksas pārsniedz EUR 500 000 un projektu veido infrastruktūras finansēšanas vai būvniecības darbības]  Šo plākšņu uzturēšana un aktualizācija. | | Uzstādīšana: ne vēlāk kā 6 mēnešu laikā pēc projekta pabeigšanas  Mērķauditorija: [norādīt] | Finansējuma saņēmējs |  |
| Sabiedrības informēšana piemērotākajā veidā par sasniegtajiem projekta mērķiem un rezultātiem. | | Pēc finansējuma saņēmēja ieskatiem  Mērķauditorija: [norādīt] | Finansējuma saņēmējs |  |

*\** Finansējuma saņēmējs plānā iekļauj visus informatīvos un publicitātes pasākumus, ko viņš **reāli** plāno pildīt un kuras iekļautas projekta iesniegumā, nodrošinot vismaz minimālās publicitātes prasības projekta īstenošanas un pēcieviešanas uzraudzības laikā.

Sagatavoja: [vārds, uzvārds, datums, paraksts].

5. EIROPAS SAVIENĪBAS, KF UN ERAF LOGO LIETOŠANAS NOTEIKUMI

Lai ievērotu Eiropas Savienības fondu vizuālās identitātes prasības, finansējuma saņēmēji atbilstoši piesaistītajam Eiropas Savienības fonda finansējuma avotam lieto KF logo –vai ERAF logo.

Ja kopā ar ERAF logo lieto arī KF logo vai citu logo, ERAF logo vienmēr atrodas pirmais no kreisās puses, tad KF logo, pēc tam seko citi logo un visbeidzot ES logo (karogs).

Ja informatīvajos un komunikācijas materiālos līdzās Eiropas Savienības un KF vai ERAF logo tiek izmantots arī nacionālais/reģionālais logo (ģerbonis), tad Eiropas Savienības un KF vai ERAF logo jābūt vienā izmērā ar nacionālo/reģionālo logo (ģerboni).

Eiropas Savienības logo (karogs kopā ar norādi „Eiropas Savienība”) jāizmanto saskaņā ar Eiropas simbola grafiskajām specifikācijām (<http://europa.eu/abc/symbols/emblem/graphics1_lv.htm>).

**ES fondu** logo lietošanā ievēro Ministru kabineta 2011. gada 4. oktobra noteikumu Nr. 749 **„Kārtība, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem” 2., 3., 4. un 5.pielikumā noteiktos logo uzbūves nosacījumus un izmērus.**

Šie logo elektroniski ir pieejami Finanšu ministrijas administrētajā Eiropas Savienības fondu tīmekļa vietnē:

Eiropas Savienības logo (karogs): <http://www.esfondi.lv/page.php?id=447>;

KF logo ar pilnu nosaukumu: <http://www.esfondi.lv/page.php?id=452>;

ERAF logo ar pilnu nosaukumu: <http://www.esfondi.lv/page.php?id=443>.

1. Eiropas Savienības fondu komunikācijas stratēģija 2007.-2015.gadam. – Rīga: LR Finanšu ministrija. [↑](#footnote-ref-1)
2. Eiropas Savienības fondu komunikācijas stratēģija 2007.-2015.gadam, Rīga: LR Finanšu ministrija [↑](#footnote-ref-2)
3. Ministru kabineta noteikumi pieejami Finanšu ministrijas administrētajā Eiropas Savienības fondu tīmekļa vietnē : http://www.esfondi.lv/page.php?id=508 [↑](#footnote-ref-3)
4. Dokuments pieejams Finanšu ministrijas administrētajā Eiropas Savienības fondu tīmekļa vietnes sadaļā „Vadlīnijas”/2007.-2013.gads:

   <http://www.esfondi.lv/upload/00-vadlinijas/2007-2013_Komunikacijas_strategija_2009-01-15.pdf> [↑](#footnote-ref-4)